ANC dank Zuma af, maar hy klou soos klitsgras | SAUK.co.za - Nuus.info
Zuma het gevra dat hy nog tussen drie en ses maande gegun word om sy sake af te handel, onder andere om sy take by die Afrika-Unie te finaliseer, en waarnemers glo dat dit die Russiese kernkrag kontrak insluit. Die ANC het geweier.
Die ANC het egter geen tydraamwerk gestel vir Zuma om te aanvaar dat hy afgedank is nie, en dit het verdere onsekerheid gelaat oor wat werklik gaan gebeur.
Die ANC se huiwering om kragdadig op te tree om van pres. Jacob Zuma ontslae te raak, dui op groot interne verdeeldheid in die regerende party en vrese van die ANC-leierskap dat die party kan skeur indien daar sterker teen die president opgetree word,” sê dr. Pieter Groenewald, leier van die VF Plus.
Dr. Groenewald sê dit is onaanvaarbaar dat die ANC toelaat dat pes. Zuma die land langer gyselaar hou en die geploeter om van hom ontslae te raak, dui duidelik daarop dat die ANC nie in staat is om te regeer nie aangesien hy nie in staat is om sy interne probleme op te los nie.
Volgens dr. Groenewald is die president wel herroep, maar niemand weet wanneer hy gaan nie.
“Die moontlikheid dat pres. Zuma sy sin kan kry om tot ses maande lank as staatshoof aan te bly, is onaanvaarbaar aangesien hy desperaat is en tot enige optrede in staat is wat die land groot skade kan aandoen. Daar is ook geen waarborg dat hy sy woord gestand sal doen en wel sy kantoor na ses maande sal ontruim nie.
“Dit is egter belangrik dat die ANC self hierdie mosie bring aangesien die regerende party nie die mosie van ŉ opposisieparty, in hierdie geval die EFF, sal steun nie. Indien die EFF erns daarmee het om van die president ontslae te raak, sal hy sy mosie onttrek.
“Dit is jammer dat ŉ staatshoof, wat geen geloofwaardigheid meer het nie en wat soveel skade aan menseverhoudinge en die land se ekonomie aangerig het, steeds toegelaat word om aan sy magsposisie vas te klou,” sê dr. Groenewald.
« Oud SABC baas kry dagvaarding van R21 miljoen
SAID se dubbele standaarde »